open-index/open-wikipedia-markdown huggingface dataset:
सनवे तायहुलाइट

चीन का सनवे तायहुलाइट विश्व का सबसे तेज़ सुपर कंप्यूटर घोषित किया गया है। 

सनवे तायहुलाइट एक चीनी सुपर कंप्यूटर है, जो कि नवंबर 2016 तक दुनिया में सबसे तेज़ सुपर कंप्यूटर के रूप में "टॉप 500" सूची में नंबर एक है। 

## परिचय
चीन का सुपर कंप्यूटर सनवे तायहुलाइट 20 जून 2016 को 93 पेटाफ्लॉप/सेकंड की स्पीड के चलते विश्व का सबसे तेज़ सुपरकंप्यूटर घोषित किया गया। जर्मनी स्थित फ्रेंकफर्ट में आयोजित अंतरराष्ट्रीय सुपरकंप्यूटर सम्मेलन के दौरान टॉप-500 सुपर कंप्यूटरों की सूची जारी की गयी। 

इस सूची में बताया गया कि अमेरिका में सबसे अधिक सिस्टम नहीं हैं। औद्योगिक एवं शोधकार्यो में कार्यरत कंप्यूटरों के कारण पिछले कुछ वर्षों में चीन में इनकी संख्या में तेज़ी से वृद्धि हुई है। चीन में 167 सुपरकंप्यूटर हैं जबकि अमेरिका में 165 सुपरकंप्यूटर ही कार्यरत हैं। 

पूरे एशिया में 218 सुपरकंप्यूटर मौजूद हैं जिसमे से 8 भारतीय संगठनों के पास मौजूद हैं। 

## सनवे तायहुलाइट
*यह सुपरकंप्यूटर 93 पेटाफ्लॉप/सेकंड की रफ़्तार से कार्य कर सकता है। 

*इसका निर्माण चीन के समानांतर कंप्यूटर इंजीनियरिंग और प्रौद्योगिकी के राष्ट्रीय अनुसंधान केंद्र (एनआरसीपीसी) द्वारा किया गया. यह नेशनल सुपरकंप्यूटिंग सेंटर वूशी में कार्यरत है। 

*इससे पहले तिआन्हे-2 मौजूद था जो पिछली छह बार जारी की गयी टॉप 500 सूची में प्रथम स्थान पर बना रहा। 

*इसमें मौजूद 10649600 कंप्यूटिंग कोड्स एवं 40960 नोड्स के कारण यह तियानहे-2 से तीन गुना अधिक तेज़ है। 

*इस सुपरकंप्यूटर ने यह साबित कर दिया कि चीन इस क्षेत्र में कड़ी टक्कर डे सकता है तथा बड़े स्तर पर यह सुविधा उपलब्ध करा सकता है। 

## टॉप-5 सुपरकंप्यूटर
{| class="wikitable"
|-
! श्रेणी !! सिस्टम !! देश !! गति (पीएफएलओपी/एस)
|-
|1
|सनवे तायहुलाइट
|चीन
|93
|-
|2
|तियान्हे-2
|चीन
|34
|-
|3
|टाइटन
|अमेरिका
|17
|-
|4
|सेक़ुओइ
|अमेरिका
|17
|-
|5
|के
|जापान
|10

## भारत में सुपरकंप्यूटर
भारत के सुपर कंप्यूटर नीचे सूची में दिए गये हैं:
{| class="wikitable2"
|-
! श्रेणी !! सिस्टम !! संगठन !! गति (पीएफएलओपी/एस)
|-
|109
|एसईआरसी
|आईआईएससी, बैंगलोर
|0.90
|-
|185
|टीईएफआर-क्रे एक्ससी- 30
|आईएलजीटीआई-टीआईएफआर
|0.55
|-
|217
|एचपी अपोलो 6000
|आईआईटी-दिल्ली
|0.52
|-
|337
|परम युवा-द्वितीय
|सी-डैक
|0.38
|-
|396
|क्लस्टर प्लेटफार्म
|आईआईटी कानपुर
|0.34
|-
|413
|क्लस्टर प्लेटफार्म
|सीएसआईआर-4पीआई
|0.33
|-
|434
|क्लस्टर प्लेटफार्म
|एनसीएमआरडब्ल्यूएफ, नोएडा
|0.31
|-
|438
|क्लस्टर प्लेटफार्म
|आईटी सेवा प्रदाता
|0.31

## सन्दर्भ
*https://web.archive.org/web/20161003052054/https://www.top500.org/news/china-tops-supercomputer-rankings-with-new-93-petaflop-machine/

श्रेणी:कंप्यूटर
भारत का लैंगिक इतिहास

[right|thumb|300px|खजुराहो में [अप्सराओं का चित्रण]]
सनातन धर्म में काम को चार पुरुषार्थों में स्थान प्राप्त है। सेक्स के इतिहास में भारत की भूमिका अति महत्वपूर्ण है क्योंकि भारत में ही पहले ऐसे ग्रन्थ (कामसूत्र) की रचना हुई जिसमें संभोग को विज्ञान के रूप में देखा गया। यह भी कहा जा सकता है कि कला और साहित्य के माध्यम से यौन शिक्षा का अग्रदूत भारत ही था।

: *शतायुर्वै पुरुषो विभज्य कालम् अन्योन्य अनुबद्धं परस्परस्य अनुपघातकं त्रिवर्गं सेवेत। (कामसूत्र १.२.१)
: *बाल्ये विद्याग्रहणादीन् अर्थान् (कामसूत्र १.२.२)
: *कामं च यौवने* (१.२.३)
: *स्थाविरे धर्मं मोक्षं च* (१.२.४)
:: *पुरुष को सौ वर्ष की आयु को तीन भागों में बाँटकर बाल्यकाल में विद्या और अर्थ का अर्जन करना चाहिये, काम यौवन में तथा बुढ़ापे में धर्म और मोक्ष का अर्जन करना चाहिये।

इसी प्रकार,
: *एषां समवाये पूर्वः पूर्वो गरीयान * (कामसूत्र, १.२.१४)
: *अर्थश्च राज्ञः/ तन्मूलत्वाल् लोकयात्रायाः/ वेश्यायाश् चैति त्रिवर्गप्रतिपत्तिः* (कामसूत्र १.२.१५)
:: *(सामान्य लोगों के लिये) धर्म, अर्थ से श्रेष्ठ है ; अर्थ, काम से श्रेष्ठ है। लेकिन राजा को अर्थ को प्राथमिकता देनी चाहिये क्योंकि अर्थ ही लोकयात्रा का आधार है। वेश्याओं के लिये इनके महत्व का क्रम उल्टा है (काम सबसे श्रेष्ठ है, फिर अर्थ है, और सबसे अन्त में धर्म)।

## इन्हें भी देखें
* कामशास्त्र
* कामसूत्र

श्रेणी:भारत का इतिहास
कुलार्णव तंत्र

**कुलार्णव तन्त्र**, कौलाचार से सम्बन्धित प्रसिद्ध तांत्रिक ग्रन्थ है। 'कुलार्णव' का शाब्दिक अर्थ है- 'कुल का समुद्र' । इसकी रचना ११वीं से १५वीं शती में हुई थी। इसमें सत्रह उल्लास (अध्याय) हैं।

## इन्हें भी देखें
* कौलाचार
* कश्मीरी शैव

## बाहरी कड़ियाँ
*कुलार्णवतन्त्रम् (संस्कृत विकिस्रोत)
*हिन्दी कुलार्णव
*कुलार्णवतन्त्र (संस्कृत में श्लोक ; अंग्रेजी अर्थ के साथ)
*कुलार्णव तन्त्र (बांग्ला भाषा में)
*Kularnava Tantra

श्रेणी:संस्कृत ग्रन्थ
उत्तरदायित्व

**उत्तरदायित्व** का निम्न अर्थ हो सकता हैं - 

* सामूहिक ज़िम्मेदारी
* नैगमिक सामाजिक उत्तरदायित्व
* उत्तरदायित्व का विसरण
* मानसिक कमज़ोरी
* कर्तव्य
* विधिक दायित्व
* माध्यम दायित्व 
* नैतिक दायित्व
* दायित्व
* वैयक्तिक दायित्व (नैतिक दायित्व का पर्यायवाची)
* वैयक्तिक दायित्व (ज़िम्मेदाराना व्यवहार करने की स्वेच्छा - एक *ज़िम्मेदार व्यक्ति*')
* पेशेवर दायित्व 
* उत्तरदायित्व धारणा - आध्यात्मिकता और व्यक्तिगत विकास के संदर्भों में
* रेस्पोंसिबिलिटी (गीत), ईसाई पंक बैंड एमएक्सपीएक्स का एक गीत
* सिंगल दायित्व सिद्धांत
* सामाजिक उत्तरदायित्व
* वेस्टमिन्स्टर प्रणाली की निम्न संवैधानिक प्रथाएँ -
** कैबिनेट सामूहिक दायित्व
** वैयक्तिक मंत्रालयी दायित्व
* रेस्पोंसिबिलिटी (उपन्यास), एक न्यूज़ीलैण्ड आधारित लेखक नायजल कॉक्स की २००५ की उपन्यास

## इन्हें भी देखें
* जवाबदेही
* आरोप
* नैतिक खतरा

श्रेणी:समाजशास्त्रीय पारिभाषिकी
श्रेणी:गुण
चुम्बन

**चुम्बन** किसी अन्य व्यक्ति या वस्तू को होठों के स्पर्श करने अथवा लगाने की क्रिया हैं। चुम्बन के सांस्कृतिक अर्थ व्यापक रूप से भिन्न होते हैं। संस्कृति और संदर्भ के अनुसार, एक चुम्बन, अन्य कई भावों में से, प्यार, जुनून, प्रणय, यौन आकर्षण, कामुक गतिविधि, कामोत्तेजना, स्नेह, आदर, अभिवादन, मित्रता, अमन और खुशकिस्मती के भावों को दर्शा सकती हैं। कुछ परिस्थितियों में, चुम्बन एक अनुष्ठान होती हैं, अथवा औपचारिक या प्रतीकात्मक संकेत होती हैं, जो भक्ति, सम्मान या संस्कार को दर्शाती हैं।

श्रेणी:चुम्बन
श्रेणी:अभिवादन
श्रेणी:अन्तरवैयक्तिक सम्बन्ध
श्रेणी:कामुक क्रियाएँ
हस्त-चुम्बन

**हस्त-चुम्बन** या **हाथ पर चुम्बन** एक चेष्टा हैं जो शिष्टाचार, विनम्रता, सम्मान, प्रशंसा या यहां तक ​​कि किसी व्यक्ति की अन्य के प्रति भक्ति को दर्शाता हैं।

श्रेणी:चुम्बन
श्रेणी:पश्चिमी संस्कृति
श्रेणी:मध्य पूर्वी संस्कृति
श्रेणी:इशारें
श्रेणी:आदर के इशारें
जसवीर कौर

**जसवीर कौर** () एक भारतीय बॉलीवुड टेलीविजन अभिनेत्री है। ये सीआईडी धारावाहिक और हिटलर दीदी जैसे धारावाहिक में अभिनय कर चुकी है।

## फ़िल्म
* *जेडी*, आइटम गर्ल

## सन्दर्भ

श्रेणी:भारतीय टेलीविज़न अभिनेत्री
श्रेणी:जीवित लोग
श्रेणी:अभिनेत्री
श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:1968 में जन्मे लोग
कर्षण घावरी

**कर्षण घावरी** ()  (जन्म २८ फ़रवरी १९५१, राजकोट, गुजरात) एक पूर्व भारतीय क्रिकेट खिलाड़ी है इन्होंने १९७४ से १९८१ अपने क्रिकेट कैरियर में कुल ३९ टेस्ट मैच तथा १९ वनडे मैच खेले। इन्होंने १९७५ क्रिकेट विश्व कप तथा १९७९ क्रिकेट विश्व कप में भी खेले थे।

## सन्दर्भ

श्रेणी:जीवित लोग
श्रेणी:भारतीय क्रिकेट खिलाड़ी
श्रेणी:1951 में जन्मे लोग
श्रेणी:बाएं हाथ के गेंदबाज
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:राजकोट के लोग
मार्ग

**मार्ग** (street) किसी निर्मित वातावरण में स्थित एक सार्वजनिक रास्ता होता है जिसे आमतौर पर सामग्री डालकर पक्का कर दिया गया होता है। अक्सर इन्हें वाहन चलाने के लिये डामर (ऐस्फ़ाल्ट) डालकर समतल बनाया गया होता है।

## इन्हें भी देखें
* सड़क

## सन्दर्भ

श्रेणी:मार्ग
श्रेणी:प्रकारानुसार सड़कें
यौन अनुदेश पुस्तिका

जिन पुस्तकों में यौन क्रियाओं के करने की विधियाँ वर्णित होती हैं उन्हें **यौन अनुदेश पुस्तिका** (सेक्स मैनुअल) कहते हैं। प्रायः इनमें गर्भ नियन्त्रण, सुरक्षित सेक्स, तथा यौन सम्बन्धों पर भी सलाह दी गयी होती है।

## प्राचीन काम ग्रन्थ

## आधुनिक काम ग्रन्थ

श्रेणी:काम
ऐलिस स्प्रिंग्स

**ऐलिस स्प्रिंग्स** (Alice Springs), जिसका अरंडा नामक ऑस्ट्रेलियाई आदिवासी भाषा में मूल नाम **म्पारंट्वे** (Mparntwe) है, ऑस्ट्रेलिया के नॉर्थर्न टेरिटरी प्रशासनिक क्षेत्र का तीसरा सबसे बड़ा शहर है। यह लगभग ठीक ऑस्ट्रेलिया के भौगोलिक केन्द्र-स्थान में स्थित है। ऐलिस स्प्रिंग्स एक शुष्क क्षुपभूमि इलाक़ा है। यह मैकडॉनेल्ड पहाड़ियों के उत्तर में टॉड नदी के किनारे बसा हुआ है, हालांकि यह नदी वर्ष के अधिकांश भाग में सूखी ही होती है।

## चित्रदीर्घा

File:Alice Springs, 2015 (01).JPG|ऐनज़ैक पहाड़ी से दृश्य
File:Alice Springs4263.jpg|ऐलिस स्प्रिंग्स मरु उद्यान में आदिवासी रेत-चित्र
File:CamelCup3162.jpg|ऊंट पर खेला गया पोलो
File:Araluen0383.jpg|कला और मनोरंजन का ऐरालुएन केन्द्र (Araluen Centre)


## इन्हें भी देखें
* नॉर्थर्न टेरिटरी
* ऑस्ट्रेलियाई आदिवासी
* मरुस्थल और शुष्क क्षुपभूमियाँ

## सन्दर्भ

श्रेणी:ऐलिस स्प्रिंग्स
श्रेणी:नॉर्थर्न टेरिटरी में नगर
राजवंशी

**राजवंशी**, **राजबंशी** या **राजबोंग्शी** निम्नलिखित में से कोई एक हो सकता है:

* राजवंशी, या राजबंशी, प्राचीन काल मेंं कालान्तर युग में ये लोग राजभर क्षत्रिय नाम से प्रचलित हुये 
* राजबोंग्शी लोग, दक्षिण एशिया का एक समुदाय
* राजबोंग्शी भाषा, हिन्द-आर्य भाषा
सोमपुर महाविहार

**पाहाड़पुर बौद्धबिहार** या **सोमपुर बिहार** या **सोमपुर महाविहार** एक प्राचीन बौद्ध बिहार है जो बर्तमान में ध्वंस अवस्था में है। यह बांग्लादेश के नवगाँव जिले के बादलगाछी उपजिले के पहाड़पुर में स्थित है। यह भारतीय उपमहाद्वीप के सबसे प्रसिद्ध बौद्ध बिहारों में से एक है। १८७९ में कनिंघम ने इसकी खोज की थी। वर्ष १९८५ में यूनेस्को ने इसे विश्व विरासत स्थल घोषित किया।

पालवंश के द्बितीय राजा धर्मपाल देव ने ८वीं शताब्दी के अन्तिम काल में या ९वीं शताब्दी में इस बिहार का निर्माण कराया था। इस बिहार के पास ही स्थित हलूद विहार और सीताकोट विहार (दिनाजपुर जिला) भी उसी काल के हैं। पहाडपुर के बौद्धबिहार को संसार का सबसे बड़ा बौद्ध बिहार कहा जा सकता है। आकार में इसकी तुलना नालन्दा महाविहार से की जा सकती है। यहाँ केवल भारतीय उपमहाद्वीप के ही नहीं बल्कि चीन, तिब्बत, बर्मा, मलेशिया, इन्डोनेशिया आदि देशों के बौद्ध भी धर्मचर्चा एवं धर्मज्ञान करने के लिये यहाँ आते थे। १०वीं शताब्दी में अतीश दीपंकर श्रीज्ञान इस बिहार के आचार्य थे।

## छबिदीर्घा

Naogaon Paharpur 11Oct12 IMG 3696.jpg|सोमपुर महाविहार प्रांगन में स्थित संरचनाएँ
Somapura Mahavihara 08.jpg
Naogaon Paharpur 11Oct12 IMG 3683.jpg|केन्द्रीय पूजास्थल का नीचे का भाग
File:Mayer model 01.jpg|मोहम्मद अली नाकी द्वारा निर्मित मॉडल
File:A wall of Paharpur.jpg|


श्रेणी:बौद्ध विहार
श्रेणी:बांग्लादेश में विश्व धरोहर स्थल‎
कमांडो 2

**कमांडो 2** भारतीय हिन्दी फिल्म है, जिसका निर्देशन देवेन भोजानी ने और निर्माण विपुल अमृतलाल शाह ने किया है। इस फिल्म में मुख्य किरदार में विद्युत जमवाल और अदा शर्मा हैं। यह 2013 में बनी कमांडो फिल्म का दूसरा भाग है, जो 3 मार्च 2017 को सिनेमाघरों में प्रदर्शित हुई।

## कहानी
कमांडो करनवीर सिंह डोगरा (विद्युत जामवाल) को एक बड़े गैंग और उसके कई बैंकों से काले धन को वापस लाने का मिशन दिया जाता है। करन रात को विक्की चड्डा के घर जाता है, जहाँ उसे उसकी पत्नी मारिया मिलती है, जो बताती है कि उसकी जिंदगी पहले ऐसी नहीं थी। इसके बाद फिल्म पुराने घटना प चले जाता है, जब उसके पति को जबरन काम करने को कहा जाता था, जब उसने गैर-कानूनी काम करने से इंकार कर दिया तो अगले दिन बन का धमाका हुआ और उसमें विक्की तो बच गया, लेकिन उसकी बेटी तारा की मौत हो गई। उसके बाद मारिया अपने पति को मार कर कहती है कि यही असल में विक्की चड्डा है। करन और उसके साथी विक्की चड्डा की तलाश करते हुए उन्हें पता चलता है कि मारिया खाते से पैसे भेज रही है। करन सभी गुंडों को मार देता है, पर पैसे को भेजने से रोक पाने में असफल हो जाता है। बाद में पता चलता है कि उसने खाते में बदलाव कर दिया था और अब सारा पैसा गरीब लोगों के मदद के लिए इस्तेमाल होगा। वो बताता है कि ये सब योजना उसने पहले ही दिन बना ली थी, जब विक्की चड्डा ने पुलिस से कहा था कि पुलिस उसे कभी गिरफ्तार नहीं कर सकती है। विक्की को भावना रेड्डी गोली मार देती है। जब करन और भावना साथ रहते हैं, तभी उन्हें कॉल आता है, और करन कहता है कि वो अगले रहस्य को उजागर करने लिए इंतजार कर रहा है। 

## कलाकार
* विद्युत जामवाल - करनवीर सिंह डोगरा
* अदा शर्मा - इंस्पेक्टर भावना रेड्डी
* सतीश कौशिक
* ईशा गुप्ता - विक्की चड्डा
* आदिल हुसैन
* फ्रेडी दारुवाला
विपुल

## निर्माण
### विकास
विपुल शाह ने इस फिल्म के निर्देशन हेतु देवेन भोजानी को चुना। इसका निर्माण 17 फरवरी 2016 से मुंबई में शुरू किया गया। फिल्म के निर्माण के दौरान विद्युत घायल हो गए थे, जिसके बाद उन्हें अस्पताल भी ले जाया गया था।

## संगीत
फिल्म के संगीतकार मनन शाह और गौरव रोशीन हैं। फिल्म के गीतकार आतिश कपाडिया और कुमार हैं। पार्श्व संगीत प्रसाद साश्ते ने दिया है। टी-सीरीज़ ने संगीत अधिकार ख़रीदे हैं।

## सन्दर्भ

## बाहरी कड़ियाँ

श्रेणी:2017 में बनी हिन्दी फ़िल्म
एलईडी प्रिन्टर

right|thumb|300px|एक एल ई डी प्रिन्टर
**एल॰ई॰डी॰ प्रिंटर** या **एल॰ई॰डी॰ मुद्रक** (LED printer) लेज़र प्रिंटर के समान ही एक कंप्यूटर मुद्रक (प्रिंटर) है। जैसा कि लेज़र मुद्रक में लेज़र प्रकाश को काम में लिया जाता है ठीक उसी तरह एल॰ई॰डी॰ तकनीक में प्रकाश उत्सर्जक डायोड शृंखला को प्रकाश के रूप में काम में लिया जाता है।

## सन्दर्भ

श्रेणी:कंप्यूटर प्रिंटर
श्रेणी:कार्यालय उपकरण
ऑस्ट्रेलियाई आदिवासी

**ऑस्ट्रेलियाई आदिवासी** (Aboriginal Australians) ऑस्ट्रेलिया की मुख्यभूमि और तस्मानिया द्वीप के मूल निवासी हैं। वे कई शाखाओं में संगठित हैं और इनकी अपनी कई मूल भाषाएँ हैं। ब्रिटेन द्वारा उपनिवेशी क़ब्ज़े से पहले वे ऑस्ट्रेलिया में बहुसंख्यक थे। १९७० के दशक तक ऑस्ट्रेलिया की सरकार उनकी सांकृतिक विरासत को नष्ट करने का प्रयास करती रही जिसके अंतर्गत उनके बच्चों को अक्सर माता-पिता से अलग कर के यूरोपीय-शैली की पाठशालाओं में बंदी रखा जाता था। १३ फ़रवरी २००८ में ऑस्ट्रेलियाई सरकार ने औपचारिक रूप से इस समुदाय से क्षमा मांगी। ऑस्ट्रेलियाई आदिवासी संगीत व कला शैलियाँ अब विश्वभर में प्रसिद्ध हैं।

## इन्हें भी देखें
* डिजरीडू
* ऑस्ट्रेलिया

## सन्दर्भ

श्रेणी:ऑस्ट्रेलिया के मूल निवासी
श्रेणी:मूल ऑस्ट्रेलियाई लोग
कतरियासर

**कतरियासर** भारतीय राज्य राजस्थान के बीकानेर जिले का एक गाँव है। यह गाँव राजस्थान के लोकदेवता जसनाथ जी का निवास स्थान माना जाता है। भारत की सन् 2011 की जनगणना के अनुसार गाँव की कुल जनसंख्या 3,554 (1,849 पुरुष; 1,705 महिलायें) है। यह गाँव बिकानेर जिले के मालासर से 6&nbsp;किमी दूर स्थित है।

## सन्दर्भ

श्रेणी:राजस्थान के गाँव
गारगोयल्स वर्सेस ज़ॉम्बीज़

**गारगोयल्स बनाम ज़ॉम्बीज़** () एक टावर डिफेंस वीडियो गेम है जिसका विकास भारतीलैब्स द्वारा किया गया है।

## सन्दर्भ

## बाहरी कड़ियाँ
* गूगल प्ले 
* मेड विथ यूनिटी 
* भारतीलैब्स 
* ऐप्प ब्रेन 

श्रेणी:वीडियो गेम
श्रेणी:मोबाइल गेम
एपीएन समाचार

**APN समाचार** हिन्दी का समाचार चैनल है, जो ऑथन्टिक प्रेस नेटवर्क प्रा. लि. द्वारा संचालित की जाती है।

APN समाचार एक समाचार पोर्टल है जो 2010 में शुरू कर हुआ था। इसका मुख्यालय है केरल के एराकुलम में है।

## सन्दर्भ

श्रेणी:टेलीविजन चैनेल
शिवगंगे

**शिवगंगे**, कर्नाटक के तुमकुर जिले में स्थित एक पर्वत शिखर है जिसकी ऊँचाई 1368 मीटर है। यह एक हिन्दू तीर्थ स्थल भी है। यह बंगलुरु ग्रामीण जिले में दोब्बसपेट के पास स्थित है। तुमकुर से इसकी दूरी २० किमी तथा बंगलुरु से ५४ किमी है। 

## सन्दर्भ

श्रेणी:पर्वत शिखर
श्रेणी:हिन्दू तीर्थ स्थल
रक्तखेल

**रक्तखेल** (bloodsport) खेल और मनोरंजन की एक श्रेणी है जिसमें दर्शकों के आनंद के लिए पशुओं को चोट पहुँचाई जाती है या उनकी हत्या की जाती है। कुछ परिभाषाओं में इस में ऐसे खेल या मनोरंजन भी शामिल हैं जिनमें मानवों को भी चोट पहुँचाई जाए। रक्तखेलों में आनंद के लिए करा गया शिकार, कुत्तों की लड़ाई, मुर्गों की लड़ाई, इत्यादि शामिल हैं। प्राचीन रोम के ग्लैडियेटर खेल (जिनमें मानवों को आपस में किसी एक के मरने तक लड़वाया जाता था) और ऐसे मनोरंजन जिनमें मानवों को सिंहों या अन्य पशुओं द्वारा मरवाया जाता था भी रक्तखेलों में गिने जाते हैं। कई आधुनिक मान्यताओं में रक्तखेलों को अमानवीय व बर्बर माना जाता है।

## इन्हें भी देखें
* हत्या

## सन्दर्भ

श्रेणी:पशु अधिकार
श्रेणी:पशु कल्याण
*
श्रेणी:पशुओं के साथ क्रूरता
किरथर पर्वत

right|thumb|300px|किरथर पर्वत

**किरथर पर्वत**, सिंध तथा बलूचिस्तान में झालावान क्षेत्र की सीमा पर स्थित एक पर्वतश्रेणी है। मूला नदी जहाँ अपने पर्वतीय पथ से कच्छी मैदान में उतरती है, वहाँ से उक्त पर्वत ठीक दक्षिण दिशा में लगभग ३०० किमी तक, नग्न पथरीली पहाड़ियों की समांतर श्रेणियों के रूप में, फैला है। इसकी एक उपश्रेणी दक्षिणपूर्व में कराची जिले तक चली गई है। यह पर्वत पहाड़ियों की एक ही शृंखलाबद्ध श्रेणी के रूप में, मौज अंतरीप तक चला गया है। इसकी सर्वाधिक चौड़ाई लगभग ९० किमी है। जरदक नामक शिखर सर्वोच्च (७,४३० फुट) है। प्रधान उपशाखा लक्खी श्रेणी कहलाती है। कालोची अथवा गज नदी किरथर पर्वतमाला में खड्ड बनाती हुई प्रवाहित होती है। इस पर्वतश्रेणी में हरबाब, फुसी, रोहेल, गर्रे आदि प्रमुख दर्रे है। इन्हीं पहाड़ियों के नाम पर इस क्षेत्र में उपलब्ध चूना पत्थर का भूवैज्ञानिक नाम किरथर चूना पत्थर पड़ा है। बलूची, जाट तथा ब्राहुई इन पहाड़ियों में रहनेवाली प्रमुख जातियां हैं जिनका मुख्य धंधा भेड़ पालना है। वन्य जीवों में पर्वतीय भेड़, काला भालू तथा चीता प्रमुख हैं।

श्रेणी:पाकिस्तान का भूगोल
कुंजर भारती

**कुंजर भारती** (१८१० - १८९६ ई.) तमिल के विख्यात कवि एवं कर्नाटक संगीत रचनाकार थे। ये सुब्रह्मण्य भारती के पुत्र थे। 

कुंजर भारती शिवगंगा के राजा गौरीवल्लभ के सभास्थान विद्वान थे। उन्होंने इन्हें 'कवि कुंजर' की उपाधि प्रदान की थी। इनकी ख्याति मधुर पदावली और सुन्दर कल्पना के लिए है। स्कन्दपुराण कीर्तन, पेरिंब कीर्तनैगल और अझगर कुरवंजी इनकी विख्यात रचनाएँ हैं।

श्रेणी:तमिल कवि
श्रेणी:1810 दशक में जन्मे लोग
श्रेणी:१८९६ में निधन
अरंडा लोग

**अरंडा** (Aranda), जिन्हें विकृत रूप से अंग्रेज़ी में **अरेंटे** (Arrernte) कहते थे, ऑस्ट्रेलिया के नॉर्थर्न टेरिटरी क्षेत्र में ऐलिस स्प्रिंग्स इलाक़े पर केन्द्रित एक ऑस्ट्रेलियाई आदिवासी समुदाय है। इनकी मूल भाषा भी अरंडा कहलाती है।

## इन्हें भी देखें
* ऑस्ट्रेलियाई आदिवासी
* ऐलिस स्प्रिंग्स

## सन्दर्भ

श्रेणी:ऑस्ट्रेलियाई आदिवासी समुदाय
श्रेणी:नॉर्थर्न टेरिटरी
श्रेणी:ऐलिस स्प्रिंग्स
पीड़ा

**पीड़ा** (Suffering) कष्ट, दर्द या दुख के अनुभव को कहते हैं जो किसी व्यक्ति को हानि होने या हानि होने के ख़तरे की स्थिति के साथ सम्बन्धित होती है। पीड़ा का विपरीत आनंद या प्रसन्नता है।

## इन्हें भी देखें
* भावना

## सन्दर्भ

*
श्रेणी:भावनाएँ
श्रेणी:दर्द
श्रेणी:सामाजिक मुद्दे
श्रेणी:चिकित्सा नैतिकता
श्रेणी:प्रखर दर्द
अनुभूति

**अनुभूति** (Feeling) किसी एहसास को कहते हैं। यह शारीरिक रूप से स्पर्श, दृष्टि, सुनने या गन्ध सूंघने से हो सकती है या फिर विचारों से पैदा होने वाली भावनाओं से उत्पन्न हो सकती है।
संस्कृत मैं 'अनुभूति', 'अनुभव' का समानार्थी है। इसका अभिप्राय है साक्षात, प्रत्यक्ष ज्ञान या निरीक्षण और प्रयोग से प्राप्त ज्ञान हिंदी में छायावाद काल नया सब नया अर्थ में प्रयुक्त होकर समीक्षात्मक प्रतिमान के रूप में स्थापित हुआ। छायावाद की वैयक्तिकता का सीधा संबंध अनुभूति से है। अनुभूति में जो सुख-दुखात्म बोध होता है वह तीखा और बहुत कुछ निजी होता है। भाव से यह भिन्न है। इस शब्द को शास्त्रीय गरिमा से मंडित करने का श्रेय आचार्य रामचंद्र शुक्ल को है।

छायावाद काल के आरंभ अर्थात् 1915 ई में ही शुक्ल जी ने नागरी प्रचारिणी पत्रिका में एक निबंध लिखा था- भाव या मनोविकार। इसमें उन्होंने अनुभूति को सहजात कहा है। यह जन्मना होती है। नाना विषयों के बोध का विधान होने पर ही उन से संबंध रखने वाली इच्छा की अनुरूपता के अनुसार अनुभूति के भिन्न-भिन्न योग संगठित होते हैं जो भाव या मनोविकार कहलाते हैं। अनुभूति मुलत: का सुखात्मा या दुखात्मक होती है। अचार्य शुक्ल रति, उत्साह आदि को मन की सुखात्मक अनुभूति और क्रोध, भय, शोक आदि विकारों को मन की दुखात्मक अनुभूति के रूप में स्वीकार करते हैं।

जहां तक कविता का संबंध है इस क्षेत्र में अनुभूति शब्द का व्यापक प्रयोग किया जाता है भावानुभूति, रसानुभूति, लौकिक अनुभूति, अलौकिक अनुभूति, प्रत्यक्षानुभूति, समानानुभूति, रहस्यानुभूति, काव्यानुभूति आदि अनेक रूपों में इसका प्रयोग मिलता है। क्रोचे तो अनुभूति को शरीर के योगक्षेम से संबंधित भीतरी क्रिया मानते हैं इसलिए इसे सुखदायक-दुखदायक, उपयोगी-अनुपयोगी, लाभकारी-हानिकारी दो पशुओं को आवश्यक माना जाता है। "सौंदर्यानुभूति" का अभिप्राय स्पष्ट करते हुए शुक्ल जी कहते हैं कि जब किसी वस्तु के रूप रंग की भावना में डूबकर हम अपनी अंता सत्ता को भूलकर तादाकार हो जाते हैं तो इसी को "सौंदर्यानुभूति" कहते हैं। अंतःसत्ता की "तादाकार परिणीति" ही सौंदर्यानुभूति है।

जयशंकर प्रसाद के लेख 'काव्यकला' में अनुभूति का अर्थ 'आत्मानुभूति' माना गया है जो चिन्मयी धारा से जुड़कर किंचित रहस्यमयी हो जाती है। नंददुलारे वाजपेयी आत्मानुभूति को साहित्य का प्रयोजन मानते है। इधर अनुभूति को प्रयोगवादियों ने वैयक्तिक कहकर अपनी वैयक्तिकता का ही परिचय दिया है क्योंकि व्यक्तिक विशेषण लगाने से अनुभूति का अर्थ विकृत हो जाता है।
## इन्हें भी देखें
* बोध
* पीड़ा

## सन्दर्भ

*
श्रेणी:भावना
किंग लीयर (शेक्सपीयर कृत)

right|thumb|300px|तूफान में किंग लियर और मूर्ख
**किंग लियर** (King Lear), इंगलैंड के प्राचीन इतिहास से संबंधित शेक्स्पियर का एक दु:खांत नाटक (ट्रेजेडी) है। इसका प्रथम अभिनय सन् १६०६ ई. तथा प्रथम प्रकाशन सन् १६०८ ई. में हुआ। इस कृति में दैवी और आसुरी प्रवृत्तियों का घोर संघर्ष व्यक्त किया गया है। इस नाटक से करुणा और भय की तीव्र अनुभूति होती है। काव्यात्मक प्रभाव के लिए यह अनुपम है।

## कथावस्तु
इसकी कथावस्तु इस प्रकार है-

प्राचीन समय में किंग लियर इंग्लैंड का राजा था। वह स्वभाव से क्रोधी एवं विवेकरहित था। वृद्धावस्था के कारण अपना राज्य अपनी पुत्रियों को देकर वह चिंतामुक्त जीवन व्यतीत करना चाहता था। अतएव अपनी तीनों पुत्रियों- गोनेरिल, रीगन और कारडीलिया - को बुलाया और उनसे पूछा कि वे उसे कितना प्यार करती हैं। गोनेरिल का विवाह ड्यूक ऑव एलबेनी से और रीगन का ड्यूक ऑव कार्नवाल से हो चुका था तथा ड्यूक ऑव बरगंडी और फ्रांस का राजा दोनों ही कारडीलिया से परिणय के इच्छुक थे। गोनेरिल एवं रीगन ने पिता के प्रति अपना असीम स्नेह खूब बढ़ा चढ़ाकर प्रकट किया, किंतु कारडीलिया ने इने-गिने शब्दों में कहा कि वह अपने पिता को उतना ही प्यार करती है जितना उचित है, न कम, न अधिक। इस उत्तर से रुष्ट होकर किंग लियर ने कारडीलिया को तीसरा भाग न देकर अपने राज्य को गोनेरिल और रीगन में बराबर भागों में बाँट दिया। गोनेरिल और रीगन ने लियर एवं उनके साथियों तथा उनके सौ सामंतों को बारी-बारी से अपने साथ रखने का वचन दिया। 

राज्य का अंश न मिलने पर कारडीलिया फ्रांस के राजा के साथ देश से बाहर चली गई। लियर अपने साथियों सहित क्रमश: गोनेरिल और रीगन के पास रहने के लिए गया, किन्तु दोनों ने अपने वृद्ध पिता के प्रति अत्यंत कठोर और स्वार्थपूर्ण व्यवहार किया। फलत: लियर तीव्र मानसिक आवेग की अवस्था में आंधी और वर्षा का प्रकोप झेलते हुए व्यग्र होकर इधर-उधर भटकने लगा और अंत में विक्षिप्त हो गया। इन सभी अवस्थाओं में उसके स्नेही अनुचर अर्ल ऑव केंट और उनके विदूषक उसको निरंतर सांत्वना और सहायता प्रदान करते रहे।

अर्ल ऑव ग्लस्टर के निवासस्थान पर रीगन और ड्यूक ऑव कार्नवाल के किंग लियर की भेंट हुई। ग्लस्टर अत्यंत सहृदय था। उसने लियर के प्रति पुत्रियों द्धारा किए गए दुर्व्यवहार की भर्त्सना की। इससे अप्रसन्न होकर कार्नवाल ने उसकी दोनों आँखें निकलवा लीं। नेत्रहीन ग्लस्टर की सहायता उनके पुत्र एडगर ने की। अपने पिता को लेकर वह छद्म वेष में विभिन्न स्थानों पर घूमता रहा। ग्लस्टर के जारज पुत्र एडमंड ने जो स्वभाव से ही नीच एवं कुचक्री था, अपने पिता के मन में सरल एवं उदार एडगर के प्रति गंभीर संदेह उत्पन्न कर दिया। गोनेरिल और रीगन दोनों को एडमंड को प्यार करती थीं; इसी कारण अंत में दोनों की मत्यु भी हुई। गोनेरिल ने ईर्ष्यावश रीगन को विषपान कराया और स्वयं आत्महत्या कर ली। नेत्रहीन ग्लस्टर और विक्षिप्त लियर इधर-उधर भटकते रहे। 

इसी बीच कारडीलिया फ्रांसीसी सेना के साथ अपने पिता की सहायता के लिए इंग्लैंड आई। कारडीलिया और लियर का मिलन हुआ। चिकित्सा और पुत्री की स्नेहपूर्ण परिचर्या के फलस्वरूप लियर का मानसिक संतुलन कुछ ठीक हुआ। किंतु दुर्भाग्यवश युद्ध में फ्रांसीसी सेना पराजित हुई और एडमंड ने लियर और कारडीलिया को कारावास में डाल दिया। कारडीलिया को फांसी दे दी गई और दु:ख के कारण लियर की मृत्यु हो गई। एडगर और एडमंड के द्वंद्व में एडमंड की भी मृत्यु हुई और अंत में राज्य पर ड्यूक ऑव एलबेनी का अधिकार हुआ जिसने सज्जन होने के कारण अपनी पत्नी गोनेरिल के दुष्कृत्यों का कभी समर्थन नहीं किया था।

श्रेणी:अंग्रेजी साहित्य
श्रेणी:विलियम शेक्सपीयर
क्रूरता

**क्रूरता** (cruelty) किसी अन्य की पीड़ा के प्रति उदासीनता रखने या किसी अन्य को पीड़ा पहुँचाने में आनंद लेने की स्थिति को कहते हैं। क्रूरता में अक्सर हिन्सा देखी जाती है हालांकि स्वयं करी गई हिन्सा क्रूर होने के लिए आवश्यक नहीं है। उदाहरण के लिए यदि कोई डूबता हुआ व्यक्ति सहायता के लिए भीख मांगे और उसकी बिना कठिनाई के मदद की जा सके लेकिन फिर भी न करी जाए तो यह व्यवहार हिन्सात्मक नहीं लेकिन क्रूर माना जएगा।

## इन्हें भी देखें
* पीड़ा
* दर्द

## सन्दर्भ

*
श्रेणी:पीड़ा
श्रीकर नन्दी

**श्रीकर नन्दी**, बांग्ला के मध्ययुगीन (१६वीं शताब्दी) कवि थे।उन्होने बांग्ला भाषा में सबसे पहले जैमिनि भारत (ऋषि जैमिनि रचित महाभारत) का अनुवाद किया। वे चट्टग्राम के निवासी थे।

## इन्हें भी देखें
*काशीराम दास

श्रेणी:बांग्ला कवि
कापरमाइन नदी

right|thumb|300px|कापरमाइन नदी का मुहाना
**कापरमाइन** (Coppermine River), कैनाडा देश के मैकेंज़ी जिले की एक नदी है जो १,००० फुट की ऊँचाई पर स्थित प्वाइंट झील से निकलती है। यह नदी इस झील से निकलकर ग्रास झील तक दक्षिण की तरफ बढ़ती है, पुन: उत्तर पश्चिम को बहती हुई कारोनेशन की खाड़ी में गिरती है, जो आर्कटिक महासागर का ही एक भाग है। प्वाइंट झील कैनाडा के उत्तरी-पश्चिमी इलाके में स्थित है। नदी की कुल लंबाई लगभग ५२५ मील है। पर्वतीय एवं ऊबड़ खाबड़ स्थल में बहने के कारण इसमें प्रपात बहुत हैं; अत: जलयातायात के लिए यह नितांत अनुपयुक्त है। इस नदी में पर्याप्त मछलियाँ पाई जाती हैं। इसके मुहाने पर 'कापरमाइन' नाम का एक छोटा व्यावसायिक नगर बसा हुआ है।

श्रेणी:विश्व की नदियाँ
काबुलिस्तान

**काबुलिस्तान** वर्तमान समय के अफगानिस्तान के काबुल प्रदेश पर केन्द्रित भूभाग का ऐतिहासिक क्षेत्रीय नाम है। इसके अन्तर्गत पेशावर तक का क्षेत्र लिया जा सकता है। काबुलिस्तान के दक्षिण का भूभाग अफगानिस्तान था जबकि उत्तर-पश्चिम का भाग खोरासान।

## इन्हें भी देखें
*हिन्दूशाही
*खोरासान

श्रेणी:अफगानिस्तान
क्योंनगए चांग

**क्योंनगए चांग** (**Kyongae Chang**)(हंगुल: 장경애, जन्म 5 सितंबर, 1946) एक दक्षिण कोरियाई खगोल है। वह सबसे अच्छा गुरुत्वाकर्षण लेंसिंग पर अपने काम, चांग-रेफसडल लेंस (Chang-Refsdal lens) सहित के लिए जाना जाती है। 

चांग सियोल में पैदा हुई थी। वह 1971 तक 1969 से एक शोध स्प्रौल वेधशाला में प्रोफेसर वैन डे कंप और हेइम्त्ज़ साथ आस्ट्रोमेट्रिक बायनेरिज़ पर सहयोगी के रूप में काम किया। 1975 से 1980 तक वह एक डा RER पर काम किया। नेट हैम्बर्ग विश्वविद्यालय में, चांग-रेफसडल लेंस पर अपने काम के साथ स्नातक पूरी की। 

वह 1985 में कोरिया के लिए लौटे और चॉन्गजू विश्वविद्यालय में प्रोफेसर बने। 

## सन्दर्भ
*Schramm, Jochen (2010). Sterne über Hamburg (in German). Hamburg: Kultur- und Geschichtskontor. ISBN 978-3-9811271-8-8.

*Chang, K.; Refsdal, S. (December 6, 1979). "Flux variations of QSO 0957+561 A, B and image splitting by stars near the light path". Nature. 282: 561–564. Bibcode:1979Natur.282..561C. doi:10.1038/282561a0

## बाहरी कड़ियाँ
*Partial list of publications at ScientificCommons
*Kyongae Chang at the IAU

श्रेणी:खगोलशास्त्री
श्रेणी:1946 में जन्मे लोग
श्रेणी:दक्षिण कोरिया के लोग
जीवन की गुणवत्ता

**जीवन की गुणवत्ता** () (**QOL**) व्यक्तियों और समाज की सामान्य भलाई हैं, जो जीवन के नकारात्मक और सकारात्मक विशेषताओं को दर्शाती हैं। इस में जीवन की संतुष्टि देखने को मिलती हैं, जिस में शारीरिक स्वास्थ्य, परिवार, शिक्षा, रोजगार, धन, धार्मिक विश्वास, वित्त और पर्यावरण से लेकर सब शामिल हैं। जीवन की गुणवत्ता संदर्भों की एक विस्तृत श्रृंखला है, जिस में, अंतरराष्ट्रीय विकास, स्वास्थ्य सेवा, राजनीति और रोजगार के क्षेत्र भी शामिल हैं। यह महत्वपूर्ण हैं कि QOL की अवधारणा को बिलकुल हाल में ही बढ़ते **स्वास्थ्य से संबंधित QOL** (HRQOL) के क्षेत्र के साथ मिश्रित न करें। HRQOL का आकलन प्रभावी ढंग से QOL और उसके स्वास्थ्य के साथ अपने संबंध का मूल्यांकन हैं।

जीवन की गुणवत्ता को जीवन स्तर की अवधारणा के साथ भ्रमित नहीं किया जाना चाहिए, क्योंकि जीवन स्तर मुख्य रूप से आय पर आधारित हैं।

## सन्दर्भ

श्रेणी:जीवन की गुणवत्ता
श्रेणी:सादा जीवन
श्रेणी:सकारात्मक मानसिक अभिवृत्ति
श्रेणी:ख़ुशी
श्रेणी:जीवन दर्शन
श्रेणी:समाजशास्त्रीय पारिभाषिकी
भलाई

**कल्याण** या **भलाई**  किसी व्यक्ति या समूह की वह स्थिति होती है जो किसी अर्थ में "अच्छी" कहलाई जा सके। इसमें कई आयाम सम्मिलित हैं, जैसे कि शारीरिक, मानसिक, सामाजिक, आर्थिक, मनोवैज्ञानिक, आध्यात्मिक या चिकित्सा अवस्था। भलाई की सकारात्मक अवस्था में व्यक्ति या समूह के पास स्वेच्छा से कई प्रकार के विकल्पों में चुनाव कर पाने का अधिकार व क्षमता होती है।

## इन्हें भी देखें
* मानसिक स्वास्थ्य
* जीवन की गुणवत्ता

## सन्दर्भ

*
श्रेणी:कल्याण अर्थशास्त्र
श्रेणी:जीवन की गुणवत्ता
श्रेणी:धनात्मक मनोविज्ञान
बोतोलोमो कादुसी

right|thumb|250px|'क्रूस से अवतरण', 1595
**बातोलोमो कादुसी** (Bartolomeo Carducci ; १५६०-१६१०) इटली का चित्रकार था।

वह फ़्लोरेंस में जन्मा और जिसने वहीं अपनी कलाशिक्षा ली। अपने समय के प्रचलित कलाकार अमानती से उसने वास्तुशिल्प तथा मूर्तिकला सीखी। चित्रकला की शिक्षा उसे प्रसिद्ध चित्रकार जुकेरो से मिली थी। जुकेरो प्राय: चित्र बनाने के लिए दूर-दूर से बुलाया जाता था, जो साथ की कादुसी को भी सहायक के रूप में ले जाया करता था। ज़केरो के साथ वह माद्रिद गया था जहाँ उसने एक्कोंरियल पुस्तकालय के लिए चित्र बनाए तथा उस प्रसिद्ध राजमहल की दीवारों पर भित्तिचित्र लिखे। धीरे-धीरे उसकी पहुँच राजदरबार तक हो गई और स्पेन के राजा फ़िलिप द्वितीय का वह कृपापात्र बन गया। अधिकतर वह स्पेन में ही रहा और वहीं उसकी मृत्यु भी हुई। उसके बनाए अधिकतर चित्र स्पेन में ही हैं। उसका सबसे प्रसिद्ध चित्र 'क्रूस से अवतरण' (ईसा का क्रास पर से उतारा जाना) है। यह साँ फ़ेलिप अल रील नामक गिरजाघर (मादिद्र) में सुरक्षित है।

## सन्दर्भ
श्रेणी:चित्रकार
अंतरराष्ट्रीय विकास

:*विकास के अन्य प्रकारों के लिए, [[विकास (बहुविकल्पी)]] देखें।*

**अंतरराष्ट्रीय विकास** या **वैश्विक विकास** () अंतरराष्ट्रीय स्तर पर विकास से संबंधित एक विस्तृत अवधारणा हैं। यह विकसित देश, विकासशील देश है और सबसे कम विकसित देश के रूप में अंतरराष्ट्रीय वर्गीकरण का आधार हैं। हालांकि, वे कौन सी सटीक विशेषताएँ हैं जो देश के विकास को गठित करती हैं, इस संबंध में कई विचारधाराएँ और परंपराएँ मौजूद हैं।

श्रेणी:अंतरराष्ट्रीय विकास
श्रेणी:वैश्वीकरण पारिभाषिकी
कॉप्टिक भाषा

**कॉप्टिक** या **कोप्ती** मिस्र की एक भाषा थी जो १७वीं शताब्दी तक लुप्त हो गयी। यह प्राचीन मिस्रियों के आधुनिक वंशधर कोप्तों (किब्त, कुब्त) की भाषा थी। 

कोपी भाषा उस प्राचीन मिस्री से निकली थी जो स्वयं चित्रलिपिक (हिरोग्लिफ़िक), पुरोहिती (हिरेतिक), देमोतिक आदि अनेक रूपों में लिखी गई। दीर्घकाल तक, ग्रीक भाषा के घने प्रभाव के बावजूद, कोप्ती अपनी निजता बनाए रही। अरबों की मिस्र विजय ने नि:संदेह इसपर अपना गहरा प्रभाव डाला और अरबी प्राय: इसे आत्मसात् कर गई। १७वीं सदी ईसवी तक पहुँचते-पहुँचते इसके अस्तित्व का लोप हो गया। दूसरी सदी ईसवी में देमोतिक से मिलीजुली वह जंतर-मंतर के उपयोग के लिए लिखी जाने लगी थी। तब तक उसका रूप प्राय: शुद्ध प्राचीन था।

प्राचीन कोप्ती की अपनी अनेक जनबोलियाँ भी थीं जिनमें तीन - साहीदी, अख़मीमी और फ़ायूमी प्रधान थीं। ग्रीक भाषा प्रभावित इन बोलियों का उपयोग अधिकतर १३वीं सदी तक होता रहा, पर अरबी के बढ़ते हुए प्रभाव और प्रयोग के धीरे-धीरे इसका अस्तित्व मिटा दिया। इनके धार्मिक साहित्यों की व्याख्या तक अरबी में होने लगी। स्वयं कोप्तों ने १०वीं सदी से ही अरबी में लिखना-पढ़ना शुरू कर दिया था, यद्यपि कोप्ती का साहित्यिक व्यवहार एक अंश में १४वीं सदी तक जहाँ-तहाँ दीख जाता है। प्राय: पिछले ३०० वर्षों से बोली जानेवाली भाषा के रूप में कोप्ती का उपयोग उठ गया है।

साधारणत: माना जाता है कि कोप्त जाति और भाषा का संबंध मिस्र के उस कुफ्त गाँव से है जो नील नदी के पूर्वी तट पर प्राचीन थीब्ज़ से प्राय: ३५ किमी उत्तर-पूर्व आज भी खड़ा है। कोप्त लोग ईसा की तीसरी चौथी सदी में ईसाई हो गए थे। वस्तुत: प्राचीन मिस्री ईसाइयों का ही नाम कोप्त पड़ा और उनकी भाषा कोप्ती कहलाई। इसकी जनबोली साहीदी बियाई जनपद में बोली जाती थी, जैसे अख़मीमी अख़मीम के पड़ोस में और फ़ायुमी फ़ायूम के आस पास मिस्र के मध्य भाग में, मेंफ़िस तक। बोहाइरी नाम की कोप्ती बोली डेल्टा के उत्तर-पश्चिमी भाग में बोली जाती थी। इसमें लिखा नवीं सदी का ईसाई साहित्य आज भी उपलब्ध है।

कोप्ती का प्राय: समूचा साहित्य धार्मिक है जो मूलत: ग्रीक से अनूदित है। साहीदी, अख़मीमी और फ़ायूमी तीनों में बाइबिल की पुरानी और नई दोनों पोथियों के अनुवाद ४५० ई. से पूर्व ही प्रस्तुत हो चुके थे। धर्मेतर विषयों का बहुत थोड़ा साहित्य कोप्ती में लिखा गया या आज बच रहा है। इसमें कुछ तो झाड़-फूँक या जंतर-मंतर संबंधी प्रयोग हैं, कुछ चिकित्सा से संबंधित हैं, कुछ में सिकन्दर और मिस्रविजेता प्राचीन ईरानी सम्राट् कंबुजीय की जीवन की घटनाएँ हैं। १३वीं-१४वीं सदी में काप्ती का यह रूप भी अरबी के प्रभाव से मिट गया। 

श्रेणी:विश्व की भाषाएँ
द गान

**द गान** (The Ghan) ऑस्ट्रेलिया में एडिलेड, ऐलिस स्प्रिंग्स और डार्विन के बीच चलने वाली एक यात्री रेल सेवा है। यह ५४ घंटों में २,९७९ किलोमीटर का रास्ता तय करती है। इसका नाम १९वीं शताब्दी के अंत में ऑस्ट्रेलिया लाए गए कुछ अफ़्गान ऊंट-सवारों पर रखा गया है जिनकी मदद से ऑस्ट्रेलिया के भीतरी रेगिस्तानी भाग की खोज व जाँच करी गई थी।

## इन्हें भी देखें
* ऐलिस स्प्रिंग्स

## सन्दर्भ

श्रेणी:ऑस्ट्रेलिया में रेल यातायात
बांग्लादेश के विभाग

**बांग्लादेश के विभाग**(, उच्चारण:*बिभाग्/बीभाग्*), बांग्लादेश के सबसे बड़े उपराष्ट्रीय-स्तरीन प्रशासनिक उपविभाजन हैं। बांग्लादेश को ऐसे, कुल ८ प्रशासनिक अंचलों में संयोजित किया गया है, जिन्हें विभाग कहा जाता है। प्रत्येक विभाग के अंतर्गत अधिक्तम् १३ (ढाका विभाग) और न्यूनतम् ४ (सिलेट विभाग) ज़िले आते हैं। इन विभागों का नाम, संभंधित विभागीय मुख्यालय के नाम पर रखा गया है।

## प्रशासनिक ढाँचा
बांग्लादेश एक एकात्मक राज्य है, अतः उसकी शासन प्रणाली किसी एकमेव शक्ति के रूप में सुनियोजित है, जिसमें केन्द्रीय सरकार अन्ततः सर्वोच्च है, तथा सारी उपराष्ट्रीय इकाइयाँ और उनको प्राप्त होने वाले अधिकार केन्द्रीय सरकार के पूर्णतः अधीन हैं और केन्द्रीय सरकार के अंतर्गत् कार्य करती हैं(जोकि भारत या अमेरिका जैसे संघात्मक देशों के विरुद्ध है, जहाँ राज्य सरकारें संघीय सरकार से स्वतंत्र रूप से कार्य करती हैं)। अतः बांग्लादेश के उपराष्ट्रीय इकाइयाँ पूर्णतः, केवल प्रशासनिक निकाय हैं, और इनका राष्ट्रीय राजनीती में कोई प्रत्यक्ष भूमिका नहीं होती है।

बांग्लादेश की सर्वोच्च प्रशासनिक संसथान बांग्लादेश की केन्द्रीय सरकार है, जिसका मूलासन राजधानी ढाका है। बांग्लादेश को कुल ६४ जिलों में विभाजित किया गया है, जिन्हें, प्रशासनिक कारणों हेतु कुल ८ प्रशासनिक अंचलों में संयोजित किया गया है, जिन्हें विभाग कहा जाता है। प्रत्येक विभाग के अंतर्गत अधिक्तम् १३ (ढाका विभाग) और न्यूनतम् ४ (सिलेट विभाग) ज़िले आते हैं। इन विभागों का नाम, संभंधित विभागीय मुख्यालय के नाम पर रखा जाता है।

प्रत्येक जिलों को कई उपजिलों में विभाजित किया गया है। प्रत्येक जिले में औसतन ८ से १५ उपजिले होते हैं, जबकि न्यूनतम ४ और अधिक्तम् २२ उपजिले हैं। इन उपजिलों को पूर्वतः "थाना" कहा जाता था। इन तमाम उपजिलों में अनेक यूनियन परिषद् तथा नगर पालिकाएँ होते हैं। यूनियन परिषद् केवल ग्रामीण क्षेत्रों में होते है(इनकी तुलना भारत में ग्राम पंचायतों से की जा सकती है), जबकि कस्बों और नगरीय व उपनगरीय क्षेत्रों में नगर पालिकाएँ होती हैं। इनके अलावा, महानगरों में नगर निगम होते हैं, जिनपर, नगर पालिकाओं से कुछ अतिरिक्त अधिकार निहित होते हैं। इन सारे स्थानीय निकायों को संबंधित निर्वाचित अधिकारीयों के दिशानिर्देशों द्वारा चलाया जाता है।

## इतिहास

## विभागों की सूची

## इन्हें भी देखें
*बांग्लादेश का प्रशासनिक भूगोल
*बांग्लादेश की राजनीति
*बांग्लादेश सरकार

## सन्दर्भ

## बाहरी कड़ियाँ

श्रेणी:बांग्लादेश का प्रशासनिक भूगोल
*
श्रेणी:देश उपविभागों की सूचियाँ
श्रेणी:एशियाई देशों के उपविभाग
श्रेणी:प्रथम-स्तरीय देशीय उपभाग
सादा जीवन

**सादा जीवन** () विभिन्न स्वैच्छिक प्रथाओं से किसी के जीवन को सादगी भरा बनाने के लिए एक जीवनशैली हैं। उदाहरण के लिए, इन कार्यो मे, अपनी सम्पत्ति को कम करना जिसे आम तौर पर *मिनिमलिस्म* कहा जाता हैं, या बढ़ती आत्मनिर्भरता, शामिल हो सकते हैं। सादे जीवन की विशेषता इसमें हैं कि व्यक्ति उससे संतुष्ट होते हैं *जो हैं* बजाए उसके की *जो [[चाह|चाहते]] हैं*। यद्यपि आम तौर पर तप सादा जीवन जीने और विलास से बचने के लिए प्रोत्साहित करता हैं, सादे जीवन के सभी समर्थक तपस्वी नहीं हैं।  सादा जीवन, मजबूरी के कारण गरीबी में रहने वाले लोगों से अलग है, क्योंकि यह एक स्वैच्छिक जीवनशैली पसन्द है

## सन्दर्भ

## बाहरी कड़ियाँ
* सादा जीवन या मिनिमलिज़्म : कई देशों में प्रचलित है यह जीवन शैली, अपनाने के हैं चमत्कारिक लाभ 

श्रेणी:सादा जीवन
श्रेणी:उपसंस्कृति
श्रेणी:निजी वित्त
श्रेणी:कार्य संतुलन
सादगी

**सादगी** () सरल होने की अवस्था या गुणवत्ता हैं। यदि कुछ समझने या समझाने में आसान होता हैं, वह सरल लगता हैं; इसके विपरीत कुछ जटिल हो तो सादगी भरा नहीं रहता। विकल्पतः, जैसा हर्बर्ट अ० साइमन सुझाते हैं, कुछ आसान या जटिल होना इस पर निर्भर करता हैं कि हम उसका वर्णन किस तरह करने को चुनते हैं। कुछ उपयोगों में, सादगी का लेबल सुंदरता, पवित्रता, या स्पष्टता को सूचित सकता हैं। सादगी के नकारात्मक संकेतार्थ भी हो सकते हैं, जो कल्पित आवश्यकता की तुलना में, सूक्ष्मता अथवा जटिलता की कमी या अभाव को दर्शा सकते हैं।

## सन्दर्भ

श्रेणी:सादा जीवन
श्रेणी:अमूर्तन
श्रेणी:उस्तरा (दर्शन)
सबसे कम विकसित देश

**सबसे कम विकसित देश** उन देशों की सूची हैं, जो संयुक्त राष्ट्र के अनुसार, सामाजिक-आर्थिक विकास के सबसे कम संकेतांक दर्शाते हैं और विश्व के सभी देशों में जिनकी मानव विकास सूचकांक की श्रेणियाँ निम्नतम हैं। *सबसे कम विकसित देश* की अवधारणा १९६० के दशक के अंत में शुरु हुई और सबसे कम विकसित देशों के पहले समूह को संयुक्त राष्ट्र द्वारा अपने १८ नवम्बर १९७१ के प्रस्ताव २७६८ (XXVI) में सूचीबद्ध किया गया हैं।

## सन्दर्भ

श्रेणी:आर्थिक देश वर्गीकरण
श्रेणी:ऋण
श्रेणी:सबसे कम विकसित देश
केपलर-1647बी

बृहस्पति की तरह दिखने वाले ग्रह केपलर-1647बी की खोज की गयी है। 

## परिचय
वैज्ञानिकों ने बृहस्पति की तरह दिखने वाले ग्रह केपलर-1647बी की खोज की है। दो सितारों की एक प्रणाली की परिक्रमा करता हुआ पाया गया जिसके कारण इसका अस्तित्व ब्रह्मांड में सबसे बड़ा हो सकता है। 

ग्रह केपलर-1647बी, नक्षत्र सिग्नस में स्थित है जिसे नासा के गोडार्ड स्पेस फ्लाइट सेंटर और सैन डिएगो स्टेट यूनिवर्सिटी के खगोलविदों द्वारा खोजा गया। 

खोजकर्ताओं के अनुसार केपलर-1647 लगभग 3700 प्रकाश वर्ष दूर है एवं यह 4.4 बिलियन वर्ष पुराना हो सकता है जो लगभग पृथ्वी के समान है। 

## केपलर 1647बी
*इसे नासा के स्पेस टेलीस्कोप केपलर द्वारा खोजा गया। इस उपकरण को वर्ष 2009 में हमारे सौर मंडल से दूर स्थित मौजूद ग्रहों का पता लगाने के लिए तैयार किया गया था। 

*इससे पता चला कि इन तारों में एक सूर्य से बड़ा है तथा एक छोटा है। 

*इस ग्रह का द्रव्यमान और त्रिज्या बृहस्पति के समान ही है जिसके कारण यह सबसे बड़े ग्रह होने का दावा करता है। जो ग्रह सितारों की परिक्रमा करते हैं उन्हें कुकुम्बरी ग्रह कहा जाता है। 

*इसे दोनों सितारों का चक्कर पूरा करने में 1107 दिन लगते हैं जो कि किसी ग्रह द्वारा लगाया जाने वाला सबसे अधिक समय है। 

*ग्रह की कक्षा तथाकथित रूप से आवासीय क्षेत्र हो सकता है जहां पानी की मौजूदगी को नाकारा नहीं जा सकता। 

*ब्रहस्पति की तरह यह भी एक गैसीय ग्रह है।

## इन्हें भी देखें
* :en:Kepler-16b
* :en:Kepler-453b
* List of circumbinary planets

## बाहरी कड़ियाँ
*Kepler-1647b – NASA Exoplanet Archive

## सन्दर्भ
*https://web.archive.org/web/20160927065358/http://phys.org/news/2016-06-kepler-1647b-planet-largest-orbits-suns.html

श्रेणी:ग्रह
स्नोई पहाड़ियाँ

**स्नोई पहाड़ियाँ** (Snowy Mountains), जो **द स्नोईज़** (The Snowies) भी कहलाती है, ऑस्ट्रेलिया की सबसे ऊँची पर्वतमाला है, जिनमें ऑस्ट्रेलिया की मुख्यभूमि का सबसे ऊँचा पर्वत, २२२८ मीटर लम्बा माउंट कोज़िअस्को (Mount Kosciuszko), भी पाया जाता है। यह पर्वतशृंखला न्यू साउथ वेल्ज़ राज्य के दक्षिणी भाग में स्थित है और महान विभाजक पर्वतमाला का हिस्सा है। स्नोई पहाड़ियों में हर शीतऋतु में बड़ी मात्रा में हिमपात होता है जो ऑस्ट्रेलिया के लिये असाधारण है। इस कारणवश यह पर्यटकों में बहुत लोकप्रिय है। इन पहाड़ों में माउंटन प्लम-पाइन (mountain plum-pine, अर्थ: पहाड़ी आलूबुख़ारा-चीड़, हालांकि इसका न आलूबुख़ारे और न चीड़ से कोई वास्तविक सम्बन्ध है) नामक छोटे कद का कोणधारी वृक्ष मिलता है जो सम्भवत पृथ्वी का सबसे दीर्घायु वनस्पति है। पृथ्वी के दक्षिणी गोलार्ध में होने की वजह से ऑस्ट्रेलिया में सबसे अधिक सर्दी जून, जुलाई और अगस्त के महीनों में होती है और तभी स्नोई पहाड़ियों में बर्फ़ भी गिरती है। आमतौर पर यह बसंत ऋतु तक पिघल जाती है। ऑस्ट्रेलियाई मुख्यभूमि से बाहर तस्मानिया द्वीप की ऊच्चभूमि पर भी हिमपात देखा जाता है।

## इन्हें भी देखें
* कोज़िअस्को पर्वत
* महान विभाजक पर्वतमाला

## सन्दर्भ

*
श्रेणी:महान विभाजक पर्वतमाला
चिली लोग

**चिली लोग**, चिली की आबादी है।
## सन्दर्भ

श्रेणी:चिली
थलचिन्ह

**थलचिन्ह** (landmark) किसी ऐसी प्राकृतिक या कृत्रिम आकृति या वस्तु को कहा जाता है जिसका प्रयोग नौवहन (नैविगेशन) में स्थान बताने या समझने के लिये करा जाए। अक्सर यह कोई दूर से नज़र आने वाला और आसानी से पहचाना जाने वाला वृक्ष, स्थापत्य, पर्वत, झील, मीनार, इत्यादि हो सकता है।

## इन्हें भी देखें
* दिक्चालन

## सन्दर्भ

*
श्रेणी:नौवहन
श्रेणी:भूगोल शब्दावली
टेबल माउंटन

**टेबल माउंटन** (अंग्रेज़ी: Table Mountain, अर्थ: मेज़ पहाड़), जिसे स्थानीय अफ़्रीकी खोईखोई भाषा में **होएरिकवाग्गो** (Hoerikwaggo) कहते हैं, दक्षिण अफ़्रीका के केप टाउन नगर के पास स्थित एक चपटे और समतल शिखर वाला एक प्रसिद्ध पर्वत है। यह एक पर्यटक आकर्षण और थलचिन्ह है। इसे पास ही स्थित केप ऑफ़ गुड होप नामक अंतरीप से समुद्र से भी देखा जा सकता है।

## इन्हें भी देखें
* केप टाउन
* केप ऑफ़ गुड होप

## सन्दर्भ

*
श्रेणी:पश्चिमी केप के पर्वत
श्रेणी:दक्षिण अफ़्रीका के पर्वत
तुलना माइक्रोस्कोप

**तुलना माइक्रोस्कोप** (Comparison microscope) एक सूक्ष्मदर्शी यंत्र है जिसका उपयोग अगल-बगल में रखे दो नमूनों का विश्लेषण करने के लिये किया जाता है। तुलना माइक्रोस्कोप, एक प्रकाशीय-सेतु (ऑप्टिकल ब्रिज) द्वारा जुड़े दो सूक्ष्मदर्शकों से मिलकर बनता है। इस तरह की व्यवस्था से एक ही खिड़की में, एक साथ, दो अलग-अलग वस्तुएँ देखी जा सकतीं है। इस कारण , यदि दो वस्तुओं की तुलना करनी हो तो यह सूक्षमदर्शी अधिक उपयुक्त है क्योंकि साधारण सूक्षमदर्शी से देखकर यदि तुलना करनी हो तो दो अलग-अलग वस्तुओं को दो बार देखना पड़ेगा और देखी हुई छबि को याद करते हुए तुलना करना पड़ेगा। यह प्रक्रिया अधिक समय लगाती है और प्रेक्षक की स्मृति पर भी निर्भर करती है।

## इतिहास
१९२९ में, एक तुलना माइक्रोस्कोप केल्विन गोडार्ड और उसके साथी फिलिप ग्रावेल्ला द्वारा इस प्रयोजन के लिए अनुकूलित का उपयोग कर इसी तरह की तकनीक का इस्तेमाल किया सेंट वेलेंटाइन दिवस नरसंहार में भाग लेने के शिकागो पुलिस विभाग दोषमुक्त करने के लिए।

## तुलना सूक्षमदर्शी के भाग
तुलना माइक्रोस्कोप दो माइक्रोस्कोप को जोड़ कर बनता है। तो इस के हर भाग २ होंगे। 

*मूल (base)
*ट्यूब (tube)
*मंच (stage)
*वस्तुनिष्ठ लेंस (objective lenses)
*ऑप्टिकल पुल (optical brigde)
*संघनित्र शीशा
*लाइट - मंच के उपर भी

## उपयोग
*फॉरेंसिक बैलिस्टिक मे गोलियों की जाँच मे 
*बाल की जाँच मे 
*रेशा की जाँच मे 
*टोलस के छाप की तुलना मे

## सन्दर्भ

*

श्रेणी:तकनीके
श्रेणी:जीव विज्ञान
वर्मी वाश

**वर्मीवाश** (Vermiwash) एक तरल जैविक खाद है जो ताजा वर्मीकम्पोस्ट व केंचुए के शरीर को धोकर तैयार किय जाता है। वर्मीवाश के उपयोग से न केवल उत्तम गुणवत्ता युक्त उपज प्राप्त कर सकते हैं बल्कि इसे प्राकृतिक जैव कीटनाशक के रूप में भी प्रयोग किया जा सकता है। वर्मीवाश में घुलनशील नाइट्रोजन, फास्फोरस और पोटाश मुख्य पोषक तत्व होते हैं। इसके अलावा इसमें हार्मोन, अमीनो एसिड, विटामिन, एंजाइम, और कई उपयोगी सूक्ष्म जीव भी पाये जाते हैं। इसके प्रयोग से पच्चीस प्रतिशत तक उत्पादन बढ़ जाता है।

## वर्मीवाश तैयार करने की विधि
वर्मीवाश बनाने के लिये भिन्न-भिन्न स्थानों पर विभिन्न संस्थाओं/व्यक्तियों द्वारा अलग-अलग विधियां अपनायी जाती हैं, किन्तु सबका मूल सिद्धान्त लगभग एक ही है। विभिन्न विधियों से तैयार वर्मीवाश में तत्वों की मात्रा व वर्मीवाश की सांद्रता में अन्तर हो सकता है।

;बनाने की प्रक्रिया

वर्मीवाश इकाई बड़े बैरल/ड्रम, बड़ी बाल्टी या मिट्टी के घड़े का प्रयोग करके स्थापित की जा सकती है। प्लास्टिक, लोहे या सीमेन्ट के बैरल प्रयोग किये जा सकते हैं जिसका एक सिरा बन्द हो और एक सिरा खुला हो। सीमेंट का बड़ा पाईप भी प्रयोग किया जा सकता है। इस पाईप को एक ऊँचे आधार पर खड़ा रखकर नीचे की तरफ से बंद करें। नीचे की तरफ आधार के पास साईड में छेद (1 इंच चैड़ा) करें। इस छेद में T पाईप डालकर वाशर की मदद से सील करें। अंदर की ओर आधा इंच पाईप रखें तथा बाहर इतना कि नीचे बर्तन आसानी से रखा जा सके। बाहर T पाईप के छेद में नल फिट करें तथा दूसरे छेद में नट लगायें जोकि पाईप की समय-समय पर सफाई के काम आएगा। यह नल सुविधानुसार बैरल की पेंदी में भी लगाया जा सकता है।

नल को खुला छोड़ कर बैरल में 2-4 इंच मोटे ईंट के टुकड़े या रोड़ी की 10-12 इंच मोटी परत बिछायें। इस पर पानी डालें जोकि नीचे से निकल जाए। इसके ऊपर मोटे रेत की 8-12 इंच परत बिछायें। फिर पानी डालें तथा नीचे नल से निकालें। इसके ऊपर 1-1.5 फुट दोमट मिट्टी की परत बिछायें। इसे गीला करें तथा 50-50 एपिजेइक व एनिजेइक केंचुए डालें। अगर सिर्फ एपिजेइक केंचुओं का प्रयोग करना हो तो मिट्टी की आवश्यकता नहीं है। केवल 2-4 इंच मिट्टी की परत डाल सकते हैं। इसके ऊपर गोबर की परत डाल दें। धीरे-धीरे पानी डालें तथा अतिरिक्त पानी निकल जाने के बाद नल बन्द कर दें। 20-25 मिनट नल को खुला रखते हुए रोजाना इकाई को नम करें। इस दौरान केंचुए वर्मीकम्पोस्ट बनाना शुरू कर देंगे।

ड्रम के नल के नीचे वर्मीवाश इकट्ठा करने के लिए एक दूसरा पात्र रखें।

## इन्हें भी देखें
* केंचुआ खाद (वर्मी कम्पोस्ट)
* जैविक खेती

## बाहरी कड़ियाँ
* केंचुआ खाद एवं वर्मी वाश कैसे बनाएं
*VERMIWASH (एग्रोपीडिया)

श्रेणी:कृषि
ऐल्ब्युमिनमेह

**ऐल्ब्युमिनमेह** (Albuminuria) एक रोग है, जिसके होने पर मूत्र में असामान्य मात्रा में ऐलब्युमिन पाया जाता है। यह एक प्रकार का प्रोटीनमेह (proteinuria) है। सामान्य अवस्था में सभी के मूत्र में ऐल्बुमिन पाया जाता है किन्तु वृक्क (किडनी) के रोग होने पर मूत्र में ऐल्बुमिन की मात्रा बहुत बढ़ जाती है। ऐलब्युमिनमेह स्वयं कोई रोग नहीं है; वह कुछ रोगों का केवल एक लक्षण है।

मूत्र को गरम करके उसमें नाइट्रिक अम्ल या सल्फ़ोसैलिसिलिक अम्ल मिलाकर ऐलब्युमिन की जाँच की जाती है। बेस जोंस नामक प्रोटीनों की उपस्थिति में ५५ डिग्री सेल्सियस तक गरम करने पर गँदलापन आने लगता है। किंतु ८० डिग्री सेल्सियस तक उसे गरम करने पर गँदलापन जाता रहता है। इस गँदलेपन को मापा जा सकता है और कैलोरीमापक विधि से उसकी मात्रा भी ज्ञात की जा सकती है।

निम्नलिखित रोगों में ऐलब्युमिन मूत्र में पाया जाता है:

* वृक्कार्ति, जिसमें वृक्क में शोथ हो जाता है।
* गोणिकार्ति, जिसमें शोथ वृक्क-गोणिका में परिमित रहता है।
* मूत्राशयार्ति, जिसमें मूत्राशय में शोथ होता है।
* मूत्रमार्गीर्ति, जिसमें मूत्रमार्ग की भित्तियाँ शोथयुक्त हो जाती हैं।
* वृक्क का अमिलाइड रोग।
* हृद्रोग, ज्वर, गर्भावस्था की रक्तविषाक्ता, मधुमेह और उच्च-रक्त-दाब।

प्राय: वृक्कार्ति तथा अमिलाइड रोगों में ऐलब्युमिन की मात्रा अधिक होती है, जिससे रक्त में प्रोटीन की कमी हो जाती है। इसके कारण शरीर पर शोथ हो जाता है तथा रक्त की रसाकर्षण दाब भी कम हो जाती है।

श्रेणी:रोग
डेनटिनोजेनेसिस इम्पर्फेक्टा

**डेनटिनोजेनेसिस इम्पर्फेक्टा** दांतों से जुडा एक अनुवांशिक रोग है जो की औटोसोमल प्रमुख स्थिति की वजह से होता है और पक्के और काछे दोनों ही दांतों में पाया जा सकता है| प्रभावित दांतों का रंग हल्का पिला और भूरा होता है|इस असामान्यता में दांतों का उपरी हिस्सा बहुत ही बड़ा होता है और उनका बीच का हिस्सा कस्सा हुआ होता है|इन दांतों में रूट कैनाल नही होती और न ही पल्प कक्ष होता है|

डेनटिनोजेनेसिस इम्पर्फेक्टा से प्रभावित दंत बहुत ही जल्दी नष्ट हो जाते है|डेनटिनोजेनेसिस इम्पर्फेक्टा ३ प्रकार के होते है:
# टाइप १: ओसटियोंजेनेसिस इम्पर्फेक्टा के साथ पाए जाने वाले डेनटिनोजेनेसिस इम्पर्फेक्टा
# टाइप २: डेनटिनोजेनेसिस इम्पर्फेक्टा जिसमे ओसटियोंजेनेसिस इम्पर्फेक्टा नही पाया जाता 
# टाइप ३: डेनटिनोजेनेसिस इम्पर्फेक्टा

## इलाज
एस्थेटिक उपस्थिति के लिए प्रभीवित दांतों के यपर वाले हिस्से को ढका जाता है ताकि दांतों के बीच संघर्षण न हो पाए|

## सन्दर्भ

श्रेणी:न्यायालयिक विज्ञान
श्रेणी:दंत विज्ञान
हॉफ़मैन क्रिया

*(१) हॉफमान विलोपन या हॉफमान निम्नीकरण (Hofmann degradation)

*(२) हॉफमान पुनर्विन्यास (Hofmann rearrangement)

*(३) हॉफमान-लॉफलर अभिक्रिया (Hofmann-Loeffler reaction)
ऐशविल

**ऐशविल** (Asheville), संयुक्त राज्य अमरीका के उत्तरी कैरोलिना राज्य का एक नगर है। यह १९८१-३०२० फुट की ऊँचाई पर ब्लूरीज़ और स्मोकी पर्वतश्रेणियों के मध्य फ्ऱेंच बोर्ड और स्वानोनोआ नदियों पर स्थित है। यह राज्य के पश्चिमी भागों के २० प्रदेशों का वित्तीय तथा व्यापारिक केंद्र है। यह औद्योगिक तथा पर्यटक आकर्षी नगर है। यह नगर १७९४ में जॉन बर्टन द्वारा बसाया गया था।

यहाँ दक्षिणी रेलवे, पक्की सड़कों तथा वायुयान से यातायात की सुविधाएँ हैं। जलवायु शुष्क है तथा वार्षिक वर्षा ३८.४७ इंच है। यहाँ का मुख्य व्यवसाय रेयन (अथवा नकली रेशम) के सूत, सूती कपड़े, कागज और कागज के बने सामान, कंबल और लकड़ी के बने सामान तैयार करना है। इस नगर में आधुनिक भोजनालय, विश्रामालय, अतिथिगृह तथा उचित रीति से सुसज्जित स्वास्थ्यरक्षालय हैं।

## सन्दर्भ

श्रेणी:यूएसए के नगर
सायनाइड

जिस किसी रासायनिक यौगिक में एकसंयोजी **CN समूह** होता है उसे **सायनाइड** (cyanide) कहते हैं। इस समूह का नाम **सायनो समूह** (cyano group) है। इसमें एक कार्बन परमाणु एक नाइट्रोजन परमाणु से त्रि-बन्ध से जुड़ा है। 
**उदाहरण** : सोडियम सायनाइड, पोटैशियम सायनाइड, मेथिल सायनाइड, आदि।

सोडियम सायनाइड, पोटैशियम सायनाइड आदि अकार्बनिक सायनाइड अत्यन्त विषाक्त (toxic) होते हैं। कार्बनिक सायनाइडों को प्रायः नाइट्राइल (nitriles) कहते हैं। 
संभवत यह दुनिया का सबसे घातक और जानलेवा जहर है जिसका आज तक कोई स्वाद भी नही बता पाया है . कहते है एक बार मौत की सजा पाने वाले व्यक्ति को यह सायनाइड चकाया गया जिससे की वो इसका स्वाद बता सके , पर उसने सिर्फ S अक्षर की लिखा था कि उसकी क्षण भर में मृत्यु हो गयी . वहा लोग यह देखकर दंग रह गये कि  सायनाइड की कितनी जल्दी मृत्यु का कारण बन जाता है . अब मरते हुए व्यक्ति के द्वारा लिखे गये S से कई अर्थ बन रहे थे जैसे कि Sweet (स्वीट ) , Sour (सौर ) या Salty (साल्टी ) आदि . 

सायनाइड इन्सान के शरीर में सबसे पहले ह्रदय और मस्तिष्क पर अपना प्रभाव छोड़ता है जिससे वो काम करना बंद कर देते है . 

## सन्दर्भ

श्रेणी:सायनाइड
श्रेणी:विषविज्ञान

## बाह्यसूत्र

* सायनाइड है दुनिया का सबसे घातक जहर
डेनटाईन डिसप्लेसिया

**डेनटाईन डिसप्लेसिया** दांतों का एक अनुवांशिक रोग है जो की प्रमुख औटोसोमल वंशानुक्रम की वजह से होता है| इस असामान्यता में दांतों का इनेमल तो साधारण होता है पर दांतो के पल्प की आकृति विज्ञान ठीक नही होता|डेनटाईन डिसप्लेसिया २ प्रकार के होते है|अगर दांतों की जड़े छोटी होती है और उनका पल्प कक्ष कमजोर होता है, इस प्रकार की असामान्यता को रेडीकूलर टाइप डेनटाईन डिसप्लेसिया कहते है| और दूसरा प्रकार कॉरोनल टाइप के डेनटाईन डिसप्लेसिया होते है जिसमे पल्प कक्ष बहुत ही बड़े होते है और थीस्ल ट्यूब जैसे दिखाई देते है| यह असामान्यता क्रोमोजोम ४ पर मानचित्र होते है|

## सन्दर्भ

श्रेणी:न्यायालयिक विज्ञान
श्रेणी:दंत विज्ञान
सायनेट

सायनिक अम्ल के लवणों को **सायनेट** कहते हैं। इनमें पोटैशियम सायनेट तथा अमोनियम सायनेट (KCNO and NH4CNO) प्रमुख हैं।

## इन्हें भी देखें
* सायनिक अम्ल

श्रेणी:सायनेट
सायनिक अम्ल

*(१) आइसोसायनिक अम्ल (Isocyanic acid)

*(२) थियोसायनिक अम्ल (Thiocyanic acid)
आइसोसायनिक अम्ल

**आइसोसायनिक अम्ल** (Isocyanic acid) एक कार्बनिक यौगिक है जिसका रासायनिक सूत्र HNCO है। इसको सन् १८३० में वोलर (Wohler) और लीबिग ने ज्ञात किया था। यह रंगहीन, वाष्पशील तथा विषैला पदार्थ है। इसका क्वथनांक 23.5&nbsp;°C होता है। 

इसके निर्माण की सबसे सरल विधि इसके बहुलकीकृत रूप सायन्यूरिक अम्ल (cyanuric acid) को कार्बन डाईऑक्साइड की उपस्थिति में आसवन करके तथा इससे प्राप्त वाष्पों को हिमकारी मिश्रण (freezing mixture) में संघनित करके इकट्ठा करने की है। यह बहुत ही तीव्र वाष्पशील द्रव पदार्थ है जो ० डिग्री सेल्सियस से नीचे ही स्थायी रहता है तथा इसकी अम्लीय अभिक्रिया काफी तीव्र होती है। इसमें ऐसीटिक अम्ल की सी गंध होती है। ० डिग्री सेल्सियस पर यह बहुलकीकृत होकर सायन्यूरिक अम्ल (CNOH)2 बनाता है। हाइड्रोसायनिक अम्ल या मरक्यूरिक सायनाइड पर क्लोरीन की अभिक्रिया से सायनोजन क्लोराइड (CN Cl) बनता है जो वाष्पशील विषैला द्रव है और जहरीली गैस के रूप में प्रयुक्त होता है।

HCNO के दो चलावयवीय (tautomeric) रूप होते हैं।

:  H-O-C≡N (सायनिक अम्ल या हाइड्रोजन सायनेट) 

:   O = C = N-H (आइसोसायनिक अम्ल)

सामान्य रूप का ऐस्टर नहीं मिलता परंतु आइसोसायनेट के ऐस्टर ऐल्किल हैलाइड पर सिलवर सायनेट की अभिक्रिया से प्राप्त होते हैं।

R-X + AgN = C = O --> R- N = C = O + AgX

इनमें एथिल आइसोसायनेट (C2 H5 N C O) प्रमुख है और बड़े काम का है।

## सन्दर्भ

## इन्हें भी देखें
* सायनेट

श्रेणी:अम्ल
श्रेणी:सायनेट
चलावयव

कार्बनिक यौगिकों के उन संरचनात्मक समावयवों को **चलावयव** (Tautomers) कहते हैं जो आसानी से परस्पर परिवर्तित हो जाते हैं।  इस क्रिया में अधिकतर प्रोटॉन का पुनर्विन्यास होता है। यद्यपि यह एक जटिल कॉन्सेप्ट है किन्तु चलावयवता अमीनो अम्लों एवं न्युक्लिक अम्लों]] के सन्दर्भ में बहुत महत्व रखती है क्योंकि दोनों ही जीवन के मूलभूत निर्माण-इकाई हैं।

## सन्दर्भ

श्रेणी:समावयवता